  Виталий Пронин 14-тӥ толшоре Вавожысь паркын «Гердлы - 120» флешмоб радъямын вал. Акция йылпумъяськем бере люкаськем калык быгатӥз дунтэк пыраны Вавожысь музее но художественной галереяе.- Нимысьтыз та ужрадмы понна ми квадрокоптер (омыретӥ лобась камера) куримы, - вера Вавож ёросысь шаертодонъя музейлэн кивалтӥсез Ирина Ложкина. - Со омырысен гожтӥз, кызьы 400 пала адямиос, кузьылиос сямен (со юнме шорысь ӧвӧл: Вавожлэн символэз - кузьыли), «Гердлы 120» букваосты кылдытӥзы.Флешмобез радъясьёс верамъя, акцие пыриськем калык туж ӟеч мылкыдын дораз бертӥз.- Нырысь ӝожтӥськисьёс вал: мар, пе, арнянуналэ таӵе ужрадэз радъяськоды, - азьланьтэ Ирина Ложкина. - Но огазьын луон адямилэсь мылкыдзэ ӝутэ. Шумпотымон, флешмобамы пӧртэм арлыдъем, пӧртэм удысъёсысь адямиос вуылӥзы, трос вал лыктэмын гуртъёсысь но. Ёросамы таӵеез ӧй вал на.Акция йылпумъяськем бере люкаськем калык быгатӥз дунтэк пыраны Вавожысь музее но художественной галереяе.Видеоез учкыны луоз бадӟым экранысен 15-тӥ тулыспалэ - ӵапак соку элькунысьтымы Герд лыдӟонъёс Вавож ёросын ортчозы. Та ужрадлы но дасяськон рос-прос мынэ ини.- Нимысьтыз та лыд-ӟонъёс понна ми чебер баннеръёс, значокъёс заказать каримы. Соосты дасяз асьмелэн ик суредасьмы, - вера Ирина Ложкина. - Озьы ик вераны быгатӥськом ини, ужрадын шумпоттоз на асьме палась ик «Валан» ансамбль, со быдэстоз Галина Краевалэсь «Мон Вавожысь» кырӟанзэ.Нялтас вераса, Кузебай Гердлэн юбилеезлы сӥзьыса, Вавож ёросын мукет но ужрадъёс чакламын. Нош 15-тӥ-16-тӥ толшоре Гурезь-Пудгалась К. Герд нимо музее вань мылкыд карисьёс дунтэк пыраны быгатӥзы.Елена Рябинаhttps://youtu.be/6oqsmAwfDDA    